Քոչարյանի ասուլիսի տապալումը համացանցում տարաբնույթ մեկնաբանությունների տեղիք տվեց։ Մարդկանց մի խումբ պնդում էր, որ Քոչարյանի ասուլիսը պետք է տապալվեր, եւ լավ եղավ, որ տապալվեց, նա խոսելու իրավունք չունի։ Մի մասն էլ կարծում էր, որ սրանից շահեց, իրականում, ինքը՝ Քոչարյանը։ Սրանով ցույց տրվեց, որ նոր Հայաստանում ճնշում է գործադրվում խոսքի ազատության վրա, եւ որ մարդուն թույլ չեն տալիս արտահայտվել, իր խոսքն ասել, ինչը նոր իշխանությունների օգտին չի խոսում։ Թեպետ Քոչարյանի գրասենյակը չի բացառել, որ մոտ օրերս նա որեւէ ձեւաչափով հրապարակավ հանդես կգա եւ իր ասելիքը տեղ կհասցնի, հնարավոր է նոր ասուլիս արվի։ Ասուլիսի տապալումից որոշ ժամանակ անց «լայվ» մտավ եւ իր խոսքն ասաց նաեւ վարչապետ Նիկոլ Փաշինյանը։